

**REPUBLIKA HRVATSKA**

 **IX. gimnazija**

 **Zagreb, Dobojska 12**

**Zagreb, 19. 11. 2024. godine**

IZVADAK

iz zapisnika s četrdeset i treće sjednice Školskog odbora IX. gimnazije održane

 19. 11. 2024. godine u školi

D n e v n i r e d:

1. **Usvajanje zapisnika s četrdeset i druge sjednice Školskog odbora**
2. **Verifikacija mandata novog člana Školskog odbora iz reda roditelja**
3. **Usvajanje II. Rebalansa Financijskog plana za 2024. godinu**
4. **Donošenje prijedloga Financijskog plana IX. gimnazije za 2025. godinu i projekcije za 2026. i 2027. godinu**
5. **Pribavljanje prethodne suglasnosti za sklapanje ugovora o radu, a nakon provedenih natječajnih postupka**
6. **Donošenje odluke o provođenju redovitog godišnjeg otpisa knjižnične građe**

**i imenovanju Povjerenstva za godišnji otpis**

1. **Razno**

Ad.1.) Zapisnik s četrdesete i druge sjednice jednoglasno je verificiran.

Zapisnik s trideset i osme sjednice verificiran je elektronskim putem budući da ga zbog nedostatka kvoruma na prošlim sjednicama nije bilo moguće uživo verificirati.

Ad.2.) Kako je kćeri gospodina Vedrana Kubelke s 31. 8. 2024. prestao status redovne učenice, sukladno odredbama Zakona o odgoju i obrazovanju u osnovnoj i srednjoj školi te Statuta Škole, Vijeće roditelja je na sjednici održanoj dana 4. 10. 2024. godine donijelo Odluku o razrješenju gospodina Vedrana Kubelke iz Školskog odbora IX. gimnazije. Na istoj sjednici provedeni su izbori za novog člana Školskog odbora IX. gimnazije iz reda roditelja koji nije radnik škole. Za člana Školskog odbora iz reda roditelja izabrana je Kristina Piasevoli, predstavnica roditelja 4. a razreda čiji mandat je verificiran.

Ad.3.) Školski odbor je jednoglasno donio

O D L U K U

o

usvajanju II. Rebalansa Financijskog plana za 2024. godinu

Ad.4.) Katarina Duspara - voditeljica računovodstva, nazočnima je obrazložila potrebu donošenja prijedloga Financijskog plana IX. gimnazije za 2025. godinu i projekcije za 2026. i 2027. godinu.

Školski odbor je jednoglasno donio

O D L U K U

kojom se donosi

Financijski plan IX. gimnazije za 2025. godinu

i projekcije za 2026. i 2027 godinu

Ad. 5.) Školski odbor je jednoglasno donio

O D L U K U

o davanju prethodne suglasnosti za sklapanje ugovora o radu za radnike i radna mjesta kako slijedi:

1. DIJANU NOVOSEL, sveučilišnu magistru bibliotekarstva, na radnom mjestu stručne suradnice knjižničarke, na određeno, puno radno vrijeme – zamjena i
2. HRVOJA REZU, tehničara za elektrostrojarstvo, na radnom mjestu radnika III. vrste (domara), na određeno, puno radno vrijeme – zamjena.

Ad. 6.) Školski odbor je jednoglasno donio

O D L U K U

o davanje suglasnosti za provođenje redovitog godišnjeg otpisa zastarjelih i dotrajalih knjiga (knjižnične građe) te imenovanje članova Povjerenstva za provođenje otpisa u sljedećem sastavu:

1. Dijana Novak, stručni suradnik knjižničar

2. Maja Meczner, nastavnica hrvatskog jezika

3. Ljiljana Miler, nastavnica hrvatskog jezika

Ad.7.) Sonja Lušić Radošević - ravnateljica škole, nazočne je izvijestila o trenutnim aktivnostima u školi.

 PREDSJEDNICA

ŠKOLSKOG ODBORA

 Sonja Pospišil, prof.